ਕਾਜ਼ੂਓ ਇਸ਼ੀਗੁਰੋ
ਕਾਜ਼ੂਓ ਇਸ਼ੀਗੁਰੋ OBE FRSA FRSL ( ਜ 石黒 一雄; ਜਨਮ 8 ਨਵੰਬਰ 1954) ਇੱਕ ਬ੍ਰਿਟਿਸ਼ ਨਾਵਲਕਾਰ, ਪਟਕਥਾਕਾਰ, ਅਤੇ ਕਹਾਣੀਕਾਰ ਹੈ। ਉਸ ਦਾ ਜਨਮ ਜਪਾਨ ਦੇ ਨਾਗਾਸਾਕੀ ਵਿੱਚ ਹੋਇਆ; ਜਦੋਂ ਉਹ ਪੰਜ ਸਾਲ ਦਾ ਸੀ, ਉਸ ਦਾ ਪਰਿਵਾਰ 1960 ਵਿੱਚ ਇੰਗਲੈਂਡ ਚਲਾ ਗਿਆ ਸੀ। ਇਸ਼ੀਗੂਰੋ ਨੇ ਕੈਂਟ ਯੂਨੀਵਰਸਿਟੀ ਤੋਂ 1978 ਵਿੱਚ ਅੰਗਰੇਜ਼ੀ ਅਤੇ ਫ਼ਿਲਾਸਫ਼ੀ ਵਿੱਚ ਬੈਚਲਰ ਡਿਗਰੀ ਪ੍ਰਾਪਤ ਕੀਤੀ ਅਤੇ 1980 ਵਿੱਚ ਈਸਟ ਐਂਗਲਿਆ ਯੂਨੀਵਰਸਿਟੀ ਦੇ ਰਚਨਾਤਮਕ ਲੇਖਣੀ ਕੋਰਸ ਵਿੱਚ ਮਾਸਟਰ ਡਿਗਰੀ ਪ੍ਰਾਪਤ ਕੀਤੀ।

ਇਸ਼ਿਗੁਰੋ ਅੰਗਰੇਜ਼ੀ ਬੋਲਣ ਵਾਲੇ ਦੁਨੀਆ ਦੇ ਸਭ ਤੋਂ ਮਸ਼ਹੂਰ ਸਮਕਾਲੀ ਲੇਖਕਾਂ ਵਿਚੋਂ ਇੱਕ ਹੈ, ਜਿਸ ਨੇ ਚਾਰ ਮੈਨ ਬੁੱਕਰ ਇਨਾਮ ਨਾਮਾਂਕਨ ਪ੍ਰਾਪਤ ਕੀਤੇ ਅਤੇ ਆਪਣੇ ਨਾਵਲ  ਦਿ ਰਿਮੇਨਸ ਆਫ ਦ ਡੇਅ ਲਈ 1989 ਦਾ ਪੁਰਸਕਾਰ ਜਿੱਤਿਆ। ਉਸ ਦਾ 2005 ਨਾਵਲ,  ਨੈਵਰ ਲੈੱਟ ਮੀ ਗੋ , ਟਾਈਮ  ਮੈਗਜ਼ੀਨ ਅਨੁਸਾਰ 2005 ਦਾ ਸਭ ਤੋਂ ਵਧੀਆ ਨਾਵਲ ਸੀ ਅਤੇ ਸੰਨ 1923 ਤੋਂ ਲੈ ਕੇ 2005 ਤਕ 100 ਵਧੀਆ ਅੰਗਰੇਜ਼ੀ-ਭਾਸ਼ਾਈ ਨਾਵਾਂ ਦੀ ਸੂਚੀ ਵਿੱਚ ਸ਼ਾਮਲ ਹੈ। ਉਹਨਾਂ ਦਾ ਸੱਤਵਾਂ ਨਾਵਲ, ਦ ਬਰੀਡ ਜਾਇੰਟ", 2015 ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਸੀ।

2008 ਵਿਚ,  ਦ ਟਾਈਮਜ਼ '' ਨੇ 1945 ਤੋਂ 50 ਸਭ ਤੋਂ ਵੱਡੇ ਬ੍ਰਿਟਿਸ਼ ਲੇਖਕਾਂ ਦੀ ਸੂਚੀ ਤੇ ਇਸ਼ੀਗੁਰੋ ਨੂੰ 32ਵੇਂ ਨੰਬਰ ਤੇ ਰੱਖਿਆ ਹੈ। 2017 ਵਿੱਚ ਇਸ਼ੀਗੂਰੋ ਨੂੰ ਸਾਹਿਤ ਵਿੱਚ ਨੋਬਲ ਪੁਰਸਕਾਰ ਨਾਲ "ਸਨਮਾਨਿਤ ਕੀਤਾ ਗਿਆ। ਉਸਨੇ ਆਪਣੇ ਵੱਡੀ ਭਾਵਨਾਤਮਿਕ ਊਰਜਾ ਨਾਲ ਓਤਪੋਤ ਆਪਣੇ ਨਾਵਲਾਂ ਰਾਹੀਂ ਦੁਨੀਆ ਨਾਲ ਸਾਡੇ ਭਰਮਭਰੇ ਸੰਬੰਧਾਂ ਦੇ ਥੱਲੇ ਛੁਪੀ ਵੱਡੀ ਖਾਈ ਤੋਂ ਪਰਦਾ ਚੁੱਕਿਆ ਹੈ।"

ਹਵਾਲੇ

ਜਨਮ 1954
ਜ਼ਿੰਦਾ ਲੋਕ
ਨੋਬਲ ਜੇਤੂ ਸਾਹਿਤਕਾਰ